钦定古今图书集成/明伦汇编/氏族典/第451卷 > 《廖用贤尚友录》 > 范正辞
## 钦定古今图书集成/明伦汇编/氏族典/第451卷 > 《廖用贤尚友录》 > 范正辞

按《宋史范正辞传》：“正辞字直道，齐州人。父劳谦，获嘉
令。正辞登第，调补安阳主簿。开宝中，判入等，迁国子
监丞。太平兴国中，有言饶州多滞讼，选正辞知州事，
至则宿系，皆决遣之，胥吏坐淹狱停职者六十三人。
端拱二年，代归，迁仓部员外郎。咸平二年，出为河东
转运使。三年，以本官兼侍御史知杂事。坐鞫任懿狱”，
贬滁州团练副使。会赦，复为仓部、考功员外郎。大中
祥符三年，卒。五子：识、讽，并进士及第。